## ROMÂNIA

JUDEȚUL HUNEDOARA

MUNICIPIUL DEVA

PRIMARUL

### REFERAT DE APROBARE

la proiectul de hotărâre pentru modificarea Hotărârii Consiliului local nr.128/2018 privind aprobarea cererii de finanțare și a cheltuielilor aferente, în conformitate cu ultima formă a bugetului rezultat în urma etapei de evaluare și selecție pentru proiectul ,,Creșterea eficienței energetice a blocului de locuințe P5, str. Titu Maiorescu din municipiul Deva”, cod SMIS 116981, cu modificările și completările ulterioare

În data de 16.07.2018, Unitatea administrativ-teritorială Municipiul Deva a semnat, în calitate de Beneficiar, Contractul de finanțare nr.2656 cu Ministerul Dezvoltării Regionale și Administrației Publice în calitate de Autoritate de Management pentru Programul Operațional Regional 2014-2020 și Organismul Intermediar - Agenția pentru Dezvoltare Regională a Regiunii Vest, pentru implementarea proiectului ,,Creșterea eficienței energetice a blocului de locuințe P5, str. Titu Maiorescu din municipiul Deva", cod SMIS 116981.

Perioada de implementare a proiectului este de 73 luni, respectiv între data de 15.03.2016 și data de 31.03.2022, conform Notei de prelungire implementare proiect nr.19333/15.06.2021.

Execuția lucrărilor s-a încheiat și lucrările au fost recepționate conform Procesului verbal de recepție la terminarea lucrărilor nr.78623/63 din 02.08.2021, iar în data de 02.12.2021, Municipiul Deva a solicitat Act adițional la contractul de finanțare pentru reașezarea Bugetului proiectului, pentru depunerea cererii de rambursare finală.

Finanțarea lucrărilor se realizează prinProgramul Operațional Regional 2014-2020, Axa prioritară 3 „Sprijinirea tranziției către o economie cu emisii scăzute de carbon”, Prioritate de investiții 3.1 – Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea A – Clădiri rezidențiale, în conformitate cu prevederile Ghidului specific pentru prioritatea de investiții POR/2017/3/3.1/A/2/7REGIUNI și a Ordinului cheltuielilor eligibile.

În conformitate cu prevederile art.44 alin.1 şi art.45 alin.1 din Legea nr.273/2006 privind finanţele publice locale, cu modificările și completările ulterioare;

În temeiul art.129 alin.2 lit.”d”, alin7 lit.”k”, şi al art.139 alin.3 lit.”g”, precum și al art. 196 alin.1 lit.”a” din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Supun comisiilor de specialitate şi plenului Consiliului local proiectul de hotărâre pentru modificarea Hotărârii Consiliului local nr.128/2018 privind aprobarea cererii de finanțare și a cheltuielilor aferente, în conformitate cu ultima formă a bugetului rezultat în urma etapei de evaluare și selecție pentru proiectul ,,Creșterea eficienței energetice a blocului de locuințe P5, str.Titu Maiorescu din municipiul Deva”, cod SMIS 116981, cu modificările și completările ulterioare.

**Primar**

# **NICOLAE-FLORIN OANCEA**